Ek wil opstaan teen vrees - www.bybelkennis.co.za
I am convinced that the first step towards attaining a higher standard of holiness is to realize more fully the amazing sinfulness of sin." – J. C. Ryle
Moed is 'n snaakse ding. Meeste van ons wil opstaan teen ons vrese. Meeste van die raad wat ons kry om ons vrees te oorwin, is van geen waarde nie. Meeste sê ons moet vrees ignoreer of minimaliseer. Jy gaan nie daarmee die groot vrese in jou lewe – eensaamheid, verlies, verwerping, die dood – oorwin nie.
Die Skrif praat reguit oor die werklikheid van vrees. Dit vertel ons ook van 'n God ver verhewe bo enige vrees. God roep nie diegene met baie moed nie; God gee aan diegene wat Hy roep baie moed. Hiervan is Gideon 'n goeie voorbeeld. Hy was beslis nie 'n man met baie moed nie. As ons hom in Rigters 6 ontmoet, is hy besig om koring in 'n parskuip uit te slaan. Hoekom? Omdat hy vir die Midianiete weggekruip het. Jy slaan tog koring in die oopte uit sodat die kaf kan wegwaai. 'n Parskuip is gewoonlik ondergronds en daar is geen wind nie – niks om die kaf weg te waai nie. Die Engel van die Here verskyn aan hom en sê vir hom: Die Here is by jou, dapper man!
Die man wat in 'n parskuip wegkruip is 'n dapper man. Tog nie waar nie. God praat nie met Gideon oor wat hy is nie, maar oor wat God met hom gaan doen. Wonderlik. God definieer my nie volgens die toestand waarin ek is nie; Hy definieer my volgens met wat Hy in Christus met my gaan maak. Jou moed, jou integriteit jou heiligheid is dinge wat nie bestaan nie. Jy is nie van nature braaf of eerlik of heilig nie. As God na ons toe kom, begin Hy nie waar jy is nie. Hy begin by Christus. Daarom kan Hy vir 'n man wat in 'n parskuip wegkruip sê dat hy 'n dapper man is.
Die groot vraag: Glo ons Hom? Glo ons dat hy diegene wat Hy roep braaf maak? Gideon word 'n held al oorwin hy nooit sy vrees volkome oorwin nie. Maar hy het 'n versekering by God gekry: "Ek is by jou!" Dit is God se antwoord op al Gideon se probleme. Dit is steeds wat God vir ons sê as ons bang is.
Moed is nie die afwesigheid van vrees nie; moed is nie om ons vrese te ignoreer nie. Moed is om God te midde van ons vrese te volg. As jy dit doen sal sy liefde al jou vrese verdryf.